cyanic-selkie/wikianc huggingface dataset:
আবদুল বাসিত আবদুস সামাদ
কর্মজীবন
শেখ আব্দুল বাসিত আব্দুস সামাদকে যখন সাইয়িদা জয়নাবের জন্ম উদযাপনে যোগ দেওয়ার জন্য আমন্ত্রণ জানানো হয়েছিল তখন  মাত্র ২৩ বছর বয়সে আনুষ্ঠানিকভাবে কায়রোতে কুরআন তেলাওয়াতকারী হিসেবে তিনি তার কর্মজীবন শুরু করেন, । উদযাপনের শেষ রাতে  যখন অতিথিদের অভ্যর্থনা জানান হলো ,সেখানে  যুগের শীর্ষ তেলাওয়াতকারীরা, যেমন শেখ আবদুল ফাত্তাহ আল-শাশায়ী, শেখ মুস্তাফা ইসমাঈল, শেখ আবদুল আজিম জাহির, শেখ আবু আল-আয়নাইন শাইশা, এবং অন্যান্যরা উপস্থিত ছিলেন। এই সময় তরুণ শেখ আবদুল বাসিত এই বিখ্যাত তেলাওয়াতকারীদের তেলাওয়াত  শোনার ,তাদের দেখার এবং তাদের সাথে বসার জন্য  শ্রোতাদের মধ্যে তার জন্য একটি জায়গা খুঁজে বের করার চেষ্টা করেছিলেন।
মধ্যরাতের পর শেখ আব্দুল বাসিত তার এক আত্মীয়ের সাথে ছিলেন, যিনি সাইয়িদা জয়নব মসজিদের কর্মকর্তাদের চিনতেন। তিনি তাদের অনুমতি চাইলেন যাতে শেখ আবদুল বাসিতও তেলাওয়াত করতে পারেন। তিনি বলেছিলেন: "আমি আপনার কাছে উচ্চ দিকের মিশর থেকে একজন পাঠক উপস্থাপন করছি, যার কন্ঠ মিষ্টি এবং সুন্দর, এবং তিনি আপনাকে দশ মিনিটের জন্য আবৃত্তি করে শুনাবেন।" সেই মুহুর্তে, মসজিদটি  সম্পূর্ণভাবে পূর্ণ ছিল এবং  শ্রোতারা তাঁর আশ্চর্যজনক কণ্ঠ শুনেছিলেন যা শ্রোতাদের হৃদয়কে এমন পর্যায়ে নিয়ে গিয়েছিল যে মসজিদের সমস্ত উপস্থিতি তাঁর কণ্ঠে "আল্লাহু আকবার" ("আল্লাহ্ আকবার" বলে চিৎকার করে উঠল।  ( আল্লাহ সর্বশ্রেষ্ঠ")। যতবারই শেখ আব্দুল বাসিত "সাদকাল্লাহুল আজিম" ("আল্লাহ্‌ সর্বশক্তিমান সত্য বলেছেন") দিয়ে তেলাওয়াত শেষ করতে চেয়েছিলেন, শ্রোতারা জোর দিয়েছিলেন যে তিনি  যেন পড়তে থাকেন এবং তিনি প্রায় দুই ঘন্টা চালিয়ে যান এবং ভোরে  তিনি তার তেলাওয়াত শেষ করেন।
এই অভিজ্ঞতার পর, শেখ আবদুল বাসিত একটি কুরআন তেলাওয়াতকারী হিসাবে রেডিও স্টেশনে আবেদন করার কথা ভাবতে শুরু করেন, কিন্তু উচ্চ মিশরের সাথে তার সম্পর্ক থাকার কারণে তিনি অনেক দ্বিধায় পড়েছিলেন, তবুও, তিনি কুরআন তিলাওয়াতকারী হিসাবে পেশা বেছে নেন। শেখ আবদুল বাসিত ১৯৫১ সালে রেডিওতে কোরআন তেলাওয়াতকারী হিসেবে নিযুক্ত হন ।
ভ্রমণ
আবদুল বাসিত মিশরের বাইরে ব্যাপকভাবে ভ্রমণ করেছিলেন; ১৯৬১ সালে, তিনি পাকিস্তানের লাহোরে বাদশাহী মসজিদ, সেইসাথে বাংলাদেশের চট্টগ্রামে অবস্থিত সবচেয়ে বড় মাদ্রাসা আল-জামিয়াতুল আহলিয়া দারুল উলূম মুঈনুল ইসলাম-হাটহাজারী মাদ্রাসাতে কুরআন তেলাওয়াত করেন। ১৯৬৪ অথবা ১৯৬৫ সালে  তিনি জাকার্তা পরিদর্শন করেন এবং সেই দেশের বৃহত্তম মসজিদে কুরআন পাঠ করেন।
শেখ আবদুল বাসিত আবদুল সামাদ বিভিন্ন স্থানে ভ্রমণ করেছেন, যার মধ্যে রয়েছে:
তিনি পাকিস্তান ভ্রমণ করেন এবং বিমানবন্দরে পাকিস্তানি রাষ্ট্রপতি তাকে স্বাগত জানান।
তিনি দক্ষিণ আফ্রিকাও ভ্রমণ করেছিলেন, এবং তার আগমনের পরে, কর্মকর্তারা তাকে তার সাক্ষাৎকার নিতে রেডিও এবং টেলিভিশন সাংবাদিকদের পাঠান।
তিনি ধনী মুসলমানদের একজনের দ্বারা আয়োজিত একটি প্রধান ধর্মীয় অনুষ্ঠান উদযাপনের জন্য ভারতেও ভ্রমণ করেছিলেন । তার আগমনের পর শেখ আব্দুল বাসিত একটি হৃদ্যকর পরিস্থিতির সম্মুখীন হন। উপস্থিত সকলে তার তেলাওয়াত শোনার পর তাদের জুতা খুলে মাটিতে দাঁড়াচ্ছিলেন এবং শাইখ তেলাওয়াত শেষ না করা পর্যন্ত তারা সিজদার স্থানের দিকে তাকিয়ে মাথা নিচু করে রাখছিলেন  সেসময় তাদের  চোখ অশ্রুতে উপচে পড়ছিল এবং  এই বিনয়ী মনোভাব দেখে তার নিজের চোখ থেকেও অশ্রু ঝরছিল।
তিনি জেরুজালেমেও ভ্রমণ করেন এবং আল-আকসা মসজিদের পাশাপাশি ফিলিস্তিনের হেবরনের ইব্রাহিমি মসজিদ এবং দামেস্কের উমাইয়া মসজিদ এবং এশিয়া, আফ্রিকা, মার্কিন যুক্তরাষ্ট্র, ফ্রান্স এবং লন্ডনের সবচেয়ে বিখ্যাত মসজিদে তেলাওয়াত করেছিলেন।
পুরস্কার ও সন্মাননা
শেখ আবদুল বাসিত আবদুল সামাদ সারা বিশ্বে ভ্রমণের মাধ্যমে তিনি বিপুল সংখ্যক সম্মাননা ও পুরস্কার লাভ করেন।
১৯৫৬ সালে, সিরিয়া সরকার তাকে সম্মানিত করে এবং তাকে অর্ডার অফ মেরিটে ভূষিত করে। তিনি লেবানন থেকে অর্ডার অফ সিডার, মালয়েশিয়া থেকে গোল্ডেন মেডেল, সেনেগাল থেকে একটি মেডেল এবং মরক্কো থেকে আরেকটি মেডেল পেয়েছেন।
১৯৫৯ সালে সিরিয়ার প্রধানমন্ত্রীর কাছ থেকে একটি পদক লাভ করেন।
১৯৬৫ সালে মালয়েশিয়া র প্রধানমন্ত্রীর কাছ থেকে একটি পদক পান।
১৯৭৫ সালে সেনেগালের রাষ্ট্রপতির অর্ডার অফ মেরিট লাভ করেন ।
১৯৮০ সালে পাকিস্তান থেকে গোল্ডেন মেডেল প্রদান করে।
১৯৮৪ সালে পাকিস্তানের রাষ্ট্রপতি জিয়া-উল-হকের কাছ থেকে  অর্ডার অব স্কলার নামে পদক পান ।
মিশরীয় রেডিও পদক পান তার পঞ্চাশতম বার্ষিকীতে।
১৯৮৭ সালে প্রচারক দিবস উদযাপনের সময় মিশরের প্রাক্তন রাষ্ট্রপতি হোসনি মুবারকের কাছ থেকে অর্ডার অফ মেরিট পাণ।
১৯৯০ সালে, তিনি লায়লাতুল আল-কদর উদযাপনে প্রাক্তন রাষ্ট্রপতি মোহাম্মদ হোসনি মুবারকের কাছ থেকে বিদায় নেওয়ার পরে শেষ সম্মান পেয়েছিলেন।
অসুস্থতা ও মৃত্যু
তিনি একটি অসুস্থতা জন্য মৃত্যুবরণ করেন, কোনো দুর্ঘটনায় তিনি মারা যান নি। যদিও বেশিরভাগ সূত্র দাবি করেছে যে, তিনি একটি গাড়ি দুর্ঘটনায় মারা যান। অবশ্য পরে তা প্রমাণিত হয়নি। মৃত্যুর ৭ দিন আগে, আবদুস সামাদকে লন্ডনের সেরা একটি হাসপাতালে ভর্তি করা হয়েছিল। তার মৃত্যুর সঠিক তারিখ হলো ৩০ নভেম্বর ১৯৮৮ সালে, যা নিশ্চিত করা হয়েছে, এবং তিনি তাঁর তিন পুত্র (বড় থেকে ছোট ক্রম): ইয়াসির, হিশাম ও তারিক রেখে গেছেন। ইয়াসির তার পিতার পদাঙ্ক অনুসরণ করে, ক্বারী হন।তাঁর জানাযায় বিভিন্ন দেশের রাষ্ট্র প্রধান ও রাষ্ট্রদূতরা তাদের জনগণের পক্ষে উপস্থিত ছিলেন।
মরুন্ড (যন্ত্রসঙ্গীত)
"মরুন্ড" ব্রিটিশ রক ব্যান্ড পিংক ফ্লয়েডের যন্ত্রসঙ্গীত। এটি তাদের ১৯৯৪ সালের দ্য ডিভিশন বেল অ্যালবামের চতুর্থ ট্র্যাক হিসাবে প্রকাশিত হয়েছিল। এটি যৌথভাবে রচনা করেছেন রিচার্ড রাইট এবং ডেভিড গিলমোর। গানটির একটি আনুষ্ঠানিক সঙ্গীত ভিডিও প্রকাশিত হয়েছে, যেটি পরিচালনা করেছেন অউব্রে পাওয়েল। এটি পিংক ফ্লয়েডের একমাত্র গ্র্যামি পুরস্কার বিজয়ী ট্র্যাক।
অভ্যর্থনা
স্টেরিওগাম বলেছিল যে যন্ত্রসঙ্গীতটি "প্রাথমিকভাবে এমন একটি সঙ্গীত যা তাদের ১৯৭০-এর দশকের মাঝামাঝি সময়ে প্রকাশিত পিংক ফ্লয়েডের মতোই শোনায়। গানটি গিলমোরের পরিচিত একাকি মেলোডিক গিটার ডেস্ক্যান্টের ট্রেডমার্কের সাথে মুড সেটিং এবং মেইসনের ড্রামের ভিত্তি এবং অমূল্য রাইটের কিবোর্ড বিচ্যুতিতে থ্রেড করে চলেছে।" অন্যদিকে, ভালচার লিখেছে, "..আপনি কীভাবে এই প্যালিডটি শুনতে পেলেন, পাঁচ মিনিট-ত্রিশ সেকেন্ডের গিটারের একক।"
যন্ত্রসঙ্গীত ১৯৯৫ সালে ৩৭তম বার্ষিক গ্র্যামি পুরস্কার অনুষ্ঠানে শ্রেষ্ঠ রক যন্ত্রসঙ্গীত পরিবেশনা বিভাগে পুরস্কার জিতেছে।
সরাসরি ও অন্যান্য মুক্তি
যন্ত্রসঙ্গীতটি কেবল তিনবার সরাসরি পরিবেশন করা হয়েছে। ১৯৯৪ সালে নরওয়ের অসলোতে (যার মধ্যে একটি পালস ডিভিডিতে বোনাস হিসেবে) "দ্য ডিভিশন বেল" সফর এবং ফেন্ডার স্ট্রেটোকাস্টার গিটারের ৫০তম বার্ষিকী উপলক্ষে "দ্য স্ট্রাট প্যাক" দাতব্য কনসার্টে, যেখানে গিলমোর তার "#০০০১" স্ট্র্যাটোকাস্টার বাজিয়েছিলেন।
সংগীতটির একটি অংশ একোস: দ্য বেস্ট অব পিংক ফ্লয়েড অ্যালবামে যুক্ত হয়েছে।
২০১৪ সালে, দ্য ডিভিশন বেল মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিও প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, ইউক্রেনের প্রিপিয়াতে ধারণ করা হয়েছিল।
কর্মিবৃন্দ
সাথে:
মার্সেসেন্স
thumb|upright|মার্সেসেন্ট পত্ররাজীপূর্ণ [[ওক বৃক্ষ]]
মার্সেসেন্স (Marcescence) হল, সাধারণত যেসব মৃত উদ্ভিদ অঙ্গের ঝরে যাবার কথা সেসবের বজায় থাকা। শীতকাল জুড়ে পাতা বজায় রাখে এমন পর্ণমোচী বৃক্ষে এটি দেখা যায়। বেশ কয়েকটি বৃক্ষের সাধারণভাবেই মার্সেসেন্ট পাতা থাকে, যেমন ওক, বিচ, এবং হর্নবিম। বসন্তে পিন ওকের মার্সেসেন্ট পত্ররাজী তাদের এ্যাবসিশন স্তরের বিকাশ সম্পন্ন করে। শীতকাল জুড়ে বৃন্তের গোড়া জীবন্ত থাকে। অন্যসব বৃক্ষেরও সেসব মৌসুমে মার্সেসেন্ট পত্ররাজী থাকতে পারে যখন এ্যাবসিশন স্তর বিকাশের বা সম্পূর্ণ বিকাশের পূর্বেই ঠান্ডার ফলে পত্ররাজী মরে যায়। রোগবালাইয়ের কারণেও এ্যাবসিশন স্তর বিকাশের পূর্বে পত্ররাজী মরে যেতে পারে।
left|thumb|170px|পরিপক্ব [[বিচ বৃক্ষে বৈশিষ্ট্যমন্ডিত আংশিক মার্সেসেন্স]]
"মার্সেসেন্ট" শব্দটি ছত্রাকবিজ্ঞানেও ব্যবহার করা হয়। এক্ষেত্রে এমন ধরনের মাশরুমকে বুঝায় যা শুকিয়ে গেলেও পরবর্তীকালে পুনরুজ্জীবিত হতে পারে এবং রেণু ছড়াতে পারে। Marasmius গণটি এই বৈশিষ্ট্যের জন্য প্রসিদ্ধ যা এলিয়াস ম্যাগনাস ফ্রিয়েস তার ১৮৩৮ সালের ছত্রাকের শ্রেণীকরণের ক্ষেত্রে শ্রেণীবিন্যাসগতভাবে গুরুত্বপূর্ণ বলে বিবেচনা করেছিলেন।
উপকারিতা
মার্সেসেন্ট পত্ররাজির একটি সম্ভাব্য সুবিধা হল পল্লব ও কুঁড়িকে এটি বৃহৎ শাকাশীদের (যেমন, হরিণ এবং মুজ) ভক্ষণের হাত থেকে রক্ষা করে। মৃত ও শুষ্ক পত্ররাজি পল্লবের পুষ্টি ও ভক্ষণযোগ্যতা হ্রাস করে। মার্সেসেন্ট পত্ররাজি কয়েকটি প্রজাতিকে পানির অথবা তাপমাত্রার পীড়ন থেকেও রক্ষা করে।
জাতীয় সমাজতান্ত্রিক দল
জাতীয় সমাজতান্ত্রিক দল দ্বারা বুঝানো হতে পারেঃ
ওলন্দাজ কবরস্থান, চুঁচুড়া
ওলন্দাজ কবরস্থান ভারতের পশ্চিমবঙ্গ রাজ্যের হুগলী জেলার চুঁচুড়া শহরে অবস্থিত একটি খ্রিস্টান কবরস্থান। ওলন্দাজ ইস্ট ইন্ডিয়া কোম্পানির অধিকর্তার নির্দেশে এই কর্মস্থান নির্মিত হয়। এই কবরস্থানটি বর্তমানে ভারতীয় পুরাতত্ত্ব সর্বেক্ষণ দ্বারা জাতীয় গুরুত্বপূর্ণ প্রত্নস্থল হিসেবে সংরক্ষিত।
কবরের তালিকা
<!--
-->
সালদা নদী
সালদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২১।
অন্যান্য তথ্য
সালদা রেলসেতু এলাকায় প্রস্থ ৩০ মিটার এবং গভীরতা ৩.৫ মিটার। সালদা নদীর অববাহিকার আয়তন ২২১ বর্গকিলোমিটার।
উৎপত্তি ও প্রবাহ
সালদা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে কুমিল্লা জেলার ব্রাহ্মণপাড়ার মধ্য দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে ব্রাহ্মণবাড়িয়া জেলার কসবা উপজেলার বুড়ি নদীতে পতিত হয়েছে।
থাইল্যান্ড জাতীয় ফুটবল দল
থাইল্যান্ড জাতীয় ফুটবল দল (ฟุตบอลทีมชาติไทย, Thailand national football team) হচ্ছে আন্তর্জাতিক ফুটবলে থাইল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম থাইল্যান্ডের ফুটবলের সর্বোচ্চ নিয়ন্ত্রক সংস্থা থাইল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২০শে আগস্ট তারিখে, থাইল্যান্ড প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত উক্ত ম্যাচে থাইল্যান্ড প্রজাতন্ত্রী চীনের কাছে ৬–১ গোলের ব্যবধানে পরাজিত হয়েছে।
থাইল্যান্ড এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেকবার তারা শুধুমাত্র গ্রুপ পর্বে অংশগ্রহণ করেছে। অন্যদিকে, এএফসি এশিয়ান কাপে থাইল্যান্ড এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ এএফসি এশিয়ান কাপের তৃতীয় স্থান অর্জন অন্যতম, যেখানে তারা খমের প্রজাতন্ত্রের সাথে ২–২ গোলে ড্র করার পর পেনাল্টি শুট-আউটে ৫–৩ গোলের ব্যবধানে জয়লাভ করেছে।
কিয়াতিসুক সেনামুয়াং, দুসিত চালেরমসান, তোচতাওয়ান শ্রীপন, সিওয়ারাক তেদসুংনোয়েন এবং তিরাসিল তাংড়ার মতো খেলোয়াড়গণ থাইল্যান্ডের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে থাইল্যান্ড তাদের ইতিহাসে সর্বোচ্চ অবস্থান (৪৩তম) অর্জন করে এবং ২০১৪ সালের অক্টোবর মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে থাইল্যান্ডের সর্বোচ্চ অবস্থান হচ্ছে ৬২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১৩৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইন্দিরা চক্রবর্তী
ইন্দিরা চক্রবর্তী একজন ভারতীয় জনস্বাস্থ্য বিশেষজ্ঞ, বিদ্বান এবং পরিবেশবিদ। জনস্বাস্থ্য ও পরিবেশের ক্ষেত্রে তার অবদানের জন্য ২০১৪ সালে ভারত সরকার তাকে পদ্মশ্রী প্রদান করে। এটি ভারত সরকারের চতুর্থ সর্বোচ্চ বেসামরিক পুরস্কার।
জীবনী
ইন্দিরা চক্রবর্তীর বাড়ি পশ্চিমবঙ্গ। তিনি কলকাতা বিশ্ববিদ্যালয় থেকে প্রাণরসায়ন বিষয়ে পিএইচডি অর্জন করেছেন। তারপরে তিনি দ্বিতীয় ডক্টরাল ডিগ্রি (ডিএসসি) অর্জন করেছেন। তিনি ভারত এবং বিশ্বব্যাপী খাদ্য সুরক্ষা এবং স্বাস্থ্যকর শিল্প নিয়ে জড়িত এবং ৩০টি গবেষণা প্রকল্পে অংশগ্রহণ করেছেন। তিনি বিশ্ব স্বাস্থ্য সংস্থার দুটি প্রকল্প, শিশুদের জন্য বিশ্ব সম্মেলন ও ক্ষুধা প্রকল্পের সাথেও জড়িত ছিলেন। এছাড়াও তিনি জাতিসঙ্ঘের খাদ্য ও কৃষি সংস্থার সাথে কাজ করেছেন। তিনি আন্তর্জাতিক মহিলা জাদুঘর এর একজন বৈশ্বিক কাউন্সিল সদস্য। আন্তর্জাতিক মহিলা জাদুঘর এর সাথে সাক্ষাৎকারে তিনি মেয়েদের পুষ্টি সমস্যার কথা উল্লেখ করেছেন। ভারতে মেয়েদের অপুষ্টিজনিত রোগের মধ্যে অ্যানিমিয়া প্রধান। মেয়েদের অপুষ্টির সমাধান হিসেবে তিনি নারী শিক্ষার উপর গুরুত্ব দিয়েছেন। তার মতে, মেয়েদের শিক্ষা প্রদানের মাধ্যমেই ভারতে পুষ্টিসহ পরিবেশ, স্বাস্থ্য, অর্থনীতি এবং জীবনযাত্রার উন্নতি ঘটবে।
ইন্দিরা চক্রবর্তী কর্তৃক পরিচালিত কিছু গবেষণা ভারত সরকারকে নীতিগত পরিবর্তন এবং নতুন উদ্যোগের দিকে পরিচালিত করেছে। যেমন- কলকাতার রাস্তার বিক্রেতাদের উপর পরিচালিত একটি গবেষণা। তিনি ভারত সরকারের সাথে জনস্বাস্থ্য বিষয়ক উদ্যোগের ক্ষেত্রে কাজ করেছেন। তিনি পুষ্টি ও জনস্বাস্থ্য বিষয়ক কয়েকটি জাতীয় ও আন্তর্জাতিক সংগঠনের সাথে কাজ করেছেন। ইন্দিরা চক্রবর্তী বহু গুরুত্বপূর্ণ পদে অধিষ্ঠিত রয়েছে। যেমন:
• প্রধান উপদেষ্টা - জনস্বাস্থ্য প্রকৌশল বিভাগ, পশ্চিমবঙ্গ সরকার
• সদস্য - জাতীয় পানীয় জল ও স্যানিটেশন কাউন্সিল, ভারত সরকার
• বোর্ডের সদস্য - আন্তর্জাতিক বৈশ্বিক স্বাস্থ্য ইনস্টিটিউট, জাতিসংঘ বিশ্ববিদ্যালয়
• প্রাক্তন সদস্য - ভারত খাদ্য সুরক্ষা ও মানদণ্ড কর্তৃপক্ষ, ভারত সরকার
• প্রাক্তন পরিচালক - চিত্তরঞ্জন জাতীয় ক্যান্সার ইনস্টিটিউট, ভারত সরকার
• আঞ্চলিক সমন্বয়কারী - স্ট্রিট ফুড এশীয় কার্যালয় - খাদ্য ও কৃষি সংস্থা
• সম্মানসূচক বৈজ্ঞানিক উপদেষ্টা - সম্প্রদায় সমর্থন ও বিকাশ ফাউন্ডেশন
• পরামর্শদাতা - শিশুদের জন্য বিশ্ব সম্মেলন - বিশ্ব স্বাস্থ্য সংস্থা
প্রকাশনা
ইন্দিরা চক্রবর্তী একটি বই এবং ২৫০টিরও বেশি নিবন্ধের লেখক। জাতীয় ফোরামে এবং আন্তর্জাতিক জার্নালে তার অনেক লেখা প্রকাশিত হয়েছে।
পুরস্কার ও সম্মাননা
থাম্ব|242x242পিক্সেল|[[পদ্মশ্রী]] জনস্বাস্থ্য ও পরিবেশের ক্ষেত্রে তার অবদানের জন্য ২০১৪ সালে ভারত সরকার ইন্দিরা চক্রবর্তীকে পদ্মশ্রী প্রদান করে।
খাদ্য ও কৃষি সংস্থা ইন্দিরা চক্রবর্তীকে প্রথম এডোউরডো সৌমা পুরস্কার প্রদান করেছে। তিনি সর্বভারতীয় জাতীয় ঐক্য পরিষদ এর ইন্দিরা গান্ধী জাতীয় প্রিয়দর্শিনী পুরস্কার অর্জন করেছেন। দক্ষিণ ফ্লোরিডা বিশ্ববিদ্যালয়ের গ্লোবাল লিডারশিপ অ্যাওয়ার্ড পেয়েছেন। এটি বিশ্ববিদ্যালয়টির সর্বোচ্চ আন্তর্জাতিক সম্মাননা। তিনি The Multimedia Encyclopedia of Women in Today's World এ স্থান পেয়েছেন। ভারত সরকার ২০১৪ সালের সাধারণতন্ত্র দিবসের সম্মাননায় তাকে অন্তর্ভুক্ত করে তার অবদানের স্বীকৃতি দিয়েছিল।
জন বি. গুডএনাফ
জন ব্যানিস্টার গুডএনাফ (জন্ম ২৫ জুলাই ১৯২২) হলেন একজন আমেরিকান অধ্যাপক ও কঠিন অবস্থা নিয়ে কাজ করা পদার্থবিদ। বর্তমানে তিনি অস্টিনে অবস্থিত ইউনিভার্সিটি অব টেক্সাস এর যান্ত্রিক প্রকৌশল ও ম্যাটারিয়াল সায়েন্স বিভাগের একজন অধ্যাপক। লিথিয়াম আয়ন ব্যাটারির উন্নয়ন নিয়ে কাজ করার জন্য তিনি বেশ সুপরিচিত, যেটি তাকে ২০১৯ সালে  রসায়ন বিজ্ঞানে সবচেয়ে এম. স্ট্যানলি হুইটিংহ্যাম ও আকিরা ইয়োশিনো এর সাথে যৌথভাবে নোবেল পুরস্কার পেতে সহায়তা করে। উল্লেখ্য, গুডএনাফ ই বর্তমানে বয়োজ্যেষ্ঠ নোবেলজয়ী বিজ্ঞানী। লিথিয়াম আয়ন ব্যাটারির উন্নয়নে কাজ করায় ২০১৪ সালে চার্লস স্টার্ক ড্রেপার পুরস্কার অর্জন  করেন।
শিক্ষা ও প্রারম্ভিক জীবন
জন গুডএনাফ ১৯২২ সালের ২৫ জুলাই জার্মানির জেনাতে জন্মগ্রহণ করেন। তার বাবার নাম আরওয়িন রামসডেল গুডএনাফ (১৮৯৩-১৯৬৫) ও মায়ের নাম হেলেন মেরিয়াম গুডএনাফ। তার জন্মের সময় হার্ভার্ড ডাইভিনিটি স্কুলে পিএইচডিতে পড়ছিলেন এবং পরবর্তীতে তিনি ইয়েল এর ইতিহাস বিভাগের অধ্যাপক হিসেবে যুক্ত হন। ইউনিভার্সিটি অব পেনসিলভানিয়ার নৃতাত্ত্বিক বিভাগের ওয়ার্ড গুডএনাফের ছোট ভাই জন গুডএনাফ।. জন গুডএনাফ ১৯৪৪ সালে ইয়েল ইউনিভার্সিটিতে থেকে গণিতে বি.এস ডিগ্রি লাভ করেন,যখন তিনি করোটি ও হাড় বিভাগের একজন সদস্য ছিলেন। দ্বিতীয় বিশ্বযুদ্ধের সময় যুক্তরাষ্ট্রের সেনাবাহিনীরতে আবহাওয়াবিদ হিসেবে কাজ করার পর তিনি পদার্থবিদ্যায় পিএইচডি সম্পন্ন করতে ১৯৫২ সালে ইউনিভার্সিটি অব শিকাগোতে ফিরে আসেন। সেখানেই তিনি ক্লারেন্স জেনার এর তত্ত্বাবধানে তিনি পিএইচডি ডিগ্রি সম্পন্ন করেন।
লিংকন ইউনিভার্সিটিতে প্রাথমিক জীবন
গুডএনাফ তার প্রাথমিক ক্যারিয়ারে এমআইটির লিংকন ল্যাবরেটরিতে গবেষণা বিজ্ঞানী হিসেবে কাজ করেন। সেইসময় তিনি RAM এর উন্নয়নকল্পে দলের একজন সদস্য হিসেবেও কাজ করেন। তার RAM নিয়ে গবেষণা ও উন্নয়ন কাজ অরবিটাল অর্ডারিংয়ের সহযোগী ধারণা দেয়, যেটি জন-টেলার বিকৃতি নামে পরিচিত এবং অক্সাইড ম্যাটেরিয়াল ও চৌম্বক সাইন নিয়ে কাজ সুপারএক্সচেঞ্জ যা বর্তমানে গুডএনাফ-কানামুরি বিধি বা নিয়ম নামে পরিচিত।
অক্সফোর্ড ইউনিভার্সিটিতে কর্মজীবন
১৯৭০ এর দশকের শেষ ও ১৯৮০ এর দশকের শুরুর দিকে অক্সফোর্ড বিশ্ববিদ্যালয়ের অজৈব রসায়ন ল্যাবে তার ক্যারিয়ার শুরু করেন। সেখানে থাকা অবস্থায় তিনি LixCoO2 শনাক্তকরণ ও উন্নয়ন নিয়ে কাজ করেন। যেটি ক্যাথোড হিসেবে লিথিয়াম আয়ন ব্যাটারিতে ব্যবহার করা হয়। বর্তমানে বহনযোগ্য ইলেকট্রনিক ডিভাইসসমূহে লিথিয়াম আয়ন ব্যাটারি ব্যবহার করা হয়ে থাকে। যদিও সনি তাদের প্রযুক্তির বাণিজ্যিক প্রসারে খুবই দায়িত্ববান, তবুও গুডএনাফকে মূল কাজ লিথিয়াম আয়ন ব্যাটারি শনাক্ত ও উন্নয়নে সমাদৃত করেন। ২০০১ সালে রিচার্জেবল ব্যাটারির উন্নয়ন ও আবিষ্কারের জন্য তাকে জাপান পুরস্কারে ভূষিত করা হয়।
টেক্সাস ইউনিভার্সিটিতে অধ্যাপক
১৯৮৬ সাল হতে তিনি অস্টিনে অবস্থিত টেক্সাস ইউনিভার্সিটির ককরেল স্কুল ইঞ্জিনিয়ারিংয়ের যান্ত্রিক প্রকৌশল ও তড়িৎ প্রকৌশল বিভাগের অধ্যাপক হিসেবে দায়িত্ব পালন করেন। এই সময়ে তিনি কঠিন ও তড়িৎরসায়নের ডিভাইসসমূহে আয়নিক পরিবাহিতা নিয়ে গবেষণা চালিয়ে যেতে থাকেন। তিনি ও তার দল সেখানে থাকা অবস্থায় LixFePO4 আবিষ্কার করেন, যেটি কম খরচে মেশিন যন্ত্রপাতি ও হাইব্রিড বৈদ্যুতিক যানে নিরাপদে ব্যবহার করা যাবে। তার দল ফুয়েল সেলের জন ইলেকট্রোড ও ইলেক্রোলাইট শনাক্ত করতেও সক্ষম হন। তিনি বর্তমানে ভার্জিনিয়া এইচ. ককরেল কনটেনিয়্যালে প্রকৌশল বিভাগে দায়িত্বরত আছেন।
স্বাতন্ত্র্য
অধ্যাপক গুডএনাফ ন্যাশনাল একাডেমি অব ইঞ্জিনিয়ারিং, ন্যাশনাল একাডেমি অব সায়েন্সেস, ফ্রেঞ্চ একাডেমি অব সায়েন্সেস এবং রিয়্যাল একাডেমিয়া ডি সিয়েনসিয়াস এক্সাকটেস (স্পেন) এর সদস্য। তিনি ৫৫০ এর অধিক নিবন্ধ, ৮৫ টি বুক চ্যাপ্টার, রিভিউ এবং পাঁচটি বইয়ের লেখক, যার মধ্যে রয়েছে চৌম্বকত্ব ও রাসায়নিক বন্ধন (১৯৬৩) এবং লেস অক্সাইডস মেটাক্স ডি ট্রানজিশন (১৯৭৩)। গুডএনাফ ২০০৯ সালে এনরিকো ফার্মি অ্যাওয়ার্ড এর ও একজন সহ-অভ্যর্থনাকারী। ২০১০ সালে তিনি রয়েল সোসাইটির ফরেন মেম্বার বা বিদেশী সদস্য হিসেবে নির্বাচিত হন।
২০১৯ সালে তিনি লিথিয়াম আয়ন ব্যাটারির উন্নয়নে কাজ করায় রসায়নবিজ্ঞানে নোবেল পুরস্কার লাভ করেন। বর্তমানে তিনিই সবচেয়ে বয়োজ্যেষ্ঠ নোবেল বিজয়ী বিজ্ঞানী।
অর্শরোগ
অর্শরোগ (Haemorrhoids, মার্কিন ইংরেজিতে Hemorrhoids, হেমোরয়েডস), হল পায়ূ পথে বিদ্যমান অঙ্গ রক্তনালী যা মল নিয়ন্ত্রণে সহায়তা করে। ফোলা বা প্রদাহ থেকে এগুলো রোগ সংক্রান্ত বিষয় বা পাইলস -এ পরিণত হয়। শারীরবৃত্তীয় পর্যায়ে এগুলো ধমনী-শিরা পথ এবং যোজক কলা দ্বারা গঠিত কুশনের ন্যায় কাজ করে।
অস্বাভাবিক অর্শরোগের উপসর্গ এর ধরনের ওপর নির্ভরশীল। সাধারণত অভ্যন্তরীণ অর্শরোগের ক্ষেত্রে মলদ্বারে রক্তপাত লক্ষ করা যায় যা বেদনাবিহীন। আর বাহ্যিক অর্শরোগ হলে কয়েকটি উপসর্গ দেখা দিতে বা থ্রমবোজড (রক্তনালীতে গঠিত) হলে তা মলদ্বার অঞ্চলে লক্ষণীয় মাত্রায় ব্যথা ও স্ফীতির কারণ হতে পারে। অনেক লোক পায়ূ-মলদ্বার অঞ্চলের চারদিকে যে কোনো উপসর্গ দেখা দিলেই তা “হেমোরয়েডস” ভেবে ভুল করে, যেগুলোকে উপসর্গের মারত্মক কারণ হিসাবে উপেক্ষা করা উচিত।হেমোরয়েডস এর প্রকৃত কারণ অজানা থাকলেও পেটের ভিতরে চাপ বৃদ্ধির নানা কারণ, বিশেষ করে কোষ্ঠকাঠিন্য এর পিছনে ভূমিকা রাখে বলে ধারণা করা হয়।
প্রাথমিকভাবে রোগের হালকা থেকে মাঝারি পর্যায়ে চিকিৎসা হিসাবে রয়েছে আঁশ গ্রহণ, জলযোজন বজায় রাখতে মুখ দিয়ে তরল গ্রহণ, ব্যথা কমাতে এনএসএআইডি (স্টেরয়েড বহির্ভূত প্রদাহ নাশক ওষুধ) এবং বিশ্রাম। উপসর্গ গুরুতর হলে বা তা থেকে সুরক্ষার জন্য প্রয়োজনীয় ব্যবস্থা গ্রহণ সত্ত্বেও উন্নতি না হলে ছোটোখাটো কয়েকটি পদ্ধতি অবলম্বন করা যেতে পারে। এসব পদ্ধতি অবলম্বনের পর কারো উন্নতি না হলে তাদের জন্য রয়েছে শল্যচিকিৎসা। জনসংখ্যার অর্ধেকই জীবনের কোনো পর্যায়ে হেমোরয়েডস সংক্রান্ত সমস্যায় ভুগতে পারে। চিকিৎসায় সচরাচর ভালো ফল হয়।
লক্ষণ ও উপসর্গ
থাম্ব|right|[[বাহ্যিক হেমোরয়েডস মানুষের মলদ্বারের চারদিকে যেমন দেখা যায়]] অভ্যন্তরীণ ও বাহ্যিক হেমোরয়েডস আলাদাভাবে দেখা দিতে পারে; তবে অনেকের মধ্যে এই দু’টির সমন্বয় দেখা যায়। রক্তাল্পতা দেখা দেওয়ার মত এতটা রক্তপাত তেমন একটা দেখা যায় না, এবং জীবনের জন্য হুমকি হতে পারে এতটা রক্তপাত আরও বিরল। সমস্যা দেখা দিলে অনেক লোকই বিব্রত বোধ করে এবং কেবল রোগের যথেষ্ট বিস্তারের পরই চিকিৎসা সেবা গ্রহণ করে।
বাহ্যিক
থ্রমবোজড না হলে, বাহ্যিক হেমোরয়েডস কিছু সমস্যা সৃষ্টি করতে পারে। তবে, থ্রমবোজড বা রক্তনালীতে গঠিত হলে হেমোরয়েডস অত্যন্ত বেদনাদায়ক হতে পারে। তবে ২ – ৩ দিনেই এই ব্যথা সেরে যায়। তা সত্ত্বেও স্ফীতির অবসান হতে কয়েক সপ্তাহ লেগে যেতে পারে। সুস্থতার পরও স্কিন ট্যাগ থেকে যেতে পারে। হেমোরয়েডস বড় আকারের ও অস্বাস্থ্যকর হলে চারদিকের ত্বকে অস্বস্তি ও মলদ্বারের চারপাশে চুলকানি হতে পারে।
অভ্যন্তরীণ
অভ্যন্তরীণ হেমোরয়েডস হলে সচরাচর অন্ত্রের আন্দোলনের আগে বা পরে বেদনাহীন, উজ্জ্বল লাল রেকটাল ব্লিডিং (মলদ্বারে রক্তপাত) হতে পারে। মল রক্ত দ্বারা আবৃত থাকতে পারে, যে অবস্থাকে হেমাটোকেজিয়া বলে। এক্ষেত্রে টয়লেট পেপারে রক্ত দেখা যেতে পারে বা টয়লেটেও রক্তের ফোঁটা ঝরতে পারে। মলের রঙ সচরাচর স্বাভাবিক হয়। অন্যান্য উপসর্গের মধ্যে রয়েছে শ্লৈষ্মিক স্রাব, মলদ্বারের চারদিকের অংশ পায়ুপথে বেরিয়ে আসা, চুলকানি, ও ফেসাল ইনকনটিনেন্স (পায়ুপথে গ্যাস বা মল নির্গমনের ক্ষেত্রে নিয়ন্ত্রণহীনতা)। কেবল থ্রমবোজড বা রক্তনালীতে গঠিত হলে বা কলাবিনষ্টির ক্ষেত্রেই অভ্যন্তরীণ হেমোরয়েডস বেদনাদায়ক হতে পারে।
কারণ
লাক্ষণিক হেমোরয়েডস এর কারণ জানা যায় নাই। এর পিছনে যেসব কারণ দায়ী বলে ধারণা করা হয় তার মধ্যে রয়েছে: অন্ত্রের সমস্যা (কোষ্ঠকাঠিন্য বা ডায়রিয়া), ব্যায়াম ও পুষ্টি উপাদানে ঘাটতি (স্বল্প-আঁশ সমৃদ্ধ খাবার), পেটের ভিতরে চাপ বৃদ্ধি (দীর্ঘায়িত চাপ), অ্যাসিটিস (পেটের গহ্বরে জমা নিঃসৃত তরল), পেটের ভিতরে বস্তু বা গর্ভাবস্থা), জন্মগত, হেমোরয়েড শিরায় কপাটিকার অনুপস্থিতি ও বার্ধক্য। অন্যান্য যেসব কারণ ঝুঁকি বৃদ্ধি করে বলে ধারণা করা হয় সেগুলোর মধ্যে রয়েছে স্থূলতা, দীর্ঘসময় বসে থাকা,, দীর্ঘস্থায়ী কাশি এবং বস্তিদেশের কার্যক্রম বন্ধ এবং পায়ুসঙ্গমে গ্রাহক অংশীদার হওয়া। তবে এসব কারণের স্বপক্ষে সামান্য প্রমাণই পাওয়া যায়।
রোগ ও শরীরবৃত্ত
হেমোরয়েড কুশন হল স্বাভাবিক মানব শরীরের অংশ ও তাতে অস্বাভাবিক পরিবর্তন দেখা দিলেই কেবল তা বিকার বা রোগগত বিষয়ে পরিণত হয়। স্বাভাবিক পায়ু পথে প্রধান তিনটি কুশন থাকে। এগুলি বাম পার্শ্বে, ডানদিকে সম্মুখভাগে ও ডানদিকে পিছনে অবস্থিত। এগুলি ধমনী বা শিরা দ্বারা গঠিত নয়, তবে সাইনোসয়েডস নামক রক্তনালী, যোজক কলা ও মসৃণ কলা দ্বারা গঠিত। সাইনোসয়েডের প্রাচীরে শিরা-প্রাচীরের ন্যায় কোনো পেশী কলা নাই। এই রক্ত নালীগুলো হেমোরয়ডাল প্লেক্সাস (হেমোরয়েডের জাল) হিসাবে পরিচিত।
কনটিনেন্স (পায়ুপথে গ্যাস বা মল নির্গমনের ক্ষেত্রে নিয়ন্ত্রণ বা নিয়ন্ত্রণহীনতা) এর জন্য হেমোরয়েড কুশন গুরুত্বপূর্ণ। এগুলো বিশ্রামের সময় পায়ূ বন্ধের চাপের ক্ষেত্রে ১৫-২০% অবদান রাখে ও মল নির্গমনের সময় অ্যানাল স্ফিঙ্কটার কলাকে (পায়ু বেষ্টনকারী রিং আকারের মসৃণ পেশী, স্বাভাবিক অবস্থায় যা পায়ু পথকে সংকুচিত রাখে) সুরক্ষা দেয়। কোনো ব্যক্তি চাপ সহ্য করার সময় পেটের ভিতর চাপ বৃদ্ধি পায় ও হেমোরয়েড কুশনের আকার বেড়ে পায়ু বন্ধ রাখতে সহায়তা করে। ধারণা করা হয় যে, এসব রক্তনালী নিচের দিকে নেমে গেলে বা শিরার চাপ খুব বেড়ে গেলে হেমোরয়েডের উপসর্গ দেখা দেয়। অ্যানাল স্ফিঙ্কটার এর বর্ধিত চাপও হেমোরয়েডের উপসর্গ সৃষ্টি করতে পারে। দুই ধরনের হেমোরয়েড হতে পারে: অভ্যন্তরীণ, যা সুপিরিয়র হেমোরয়ডাল প্লেক্সাস থেকে ও বাহ্যিক, যা ইনফেরিয়র হেমোরয়ডাল প্লেক্সাস থেকে হয়। এই দুই অঞ্চলকে বিভক্ত করে ডেনটেট লাইন।
রোগ নির্ণয়
শারিরীক পরীক্ষার মাধ্যমে হেমোরয়েড নির্ণয় করা হয়। পায়ু ও এর আশে পাশের এলাকা ভালভাবে দেখে বা পরীক্ষা করে বাহ্যিক বা স্থানচ্যুত হেমোরয়েড নির্ণয় করা যেতে পারে। মলদ্বারের টিউমার, পলিপ, বর্ধিত প্রস্টেট, বা ফোড়া শনাক্ত করতে মলদ্বার পরীক্ষা করা যেতে পারে। ব্যথার কারণে উপযুক্ত ঘুমের ওষধ বা ব্যথা-নাশক ছাড়া এই পরীক্ষা করা সম্ভব নাও হতে পারে, যদিও বেশির ভাগ অভ্যন্তরীণ হেমোরয়েডের সঙ্গে ব্যথার সংশ্লিষ্টতা নেই। চোখে দেখে অভ্যন্তরীণ হেমোরয়েড নিশ্চিত করতে অ্যানোস্কপি প্রয়োজন হতে পারে। এটি হল এক প্রান্তে লাইট বা আলোর উৎস সংযুক্ত একটি ফাঁকা নল। দুই ধরনের হেমোরয়েড আছে: বাহ্যিক ও অভ্যন্তরীণ। ডেনটেট লাইন থেকে অবস্থানের প্রেক্ষিতে এগুলো পৃথক হয়। কারো কারো মধ্যে একইসঙ্গে উভয়টির উপসর্গ দেখা যেতে পারে। ব্যথা থাকলে সেক্ষেত্রে এটি অভ্যন্তরীণ হেমোরয়েডের পরিবর্তে অ্যানাল ফিশার বা বাহ্যিক হেমোরয়েড হবার সম্ভাবনাই বেশি।
অভ্যন্তরীণ
ডেনটেট লাইন এর ওপরে সৃষ্ট হেমোরয়েড হল অভ্যন্তরীণ হেমোরয়েড। এগুলো স্তম্ভাকার এমিথেলিয়াম দ্বারা আবৃত থাকে, যাতে ব্যথা সংবেদী স্নায়ু থাকে না। স্থানচ্যুতি'র মাত্রার ওপর ভিত্তি করে ১৯৮৫ সালে এগুলোকে চার শ্রেণীতে ভাগ করা হয়।
বাহ্যিক
থাম্ব|right| থ্রমবোজড বাহ্যিক হেমোরয়েড ডেনটেট বা পেকটিনেট লাইন এর নিচে সৃষ্ট হেমোরয়েড হল বাহ্যিক হেমোরয়েড। এগুলো কাছাকাছি অ্যানোডার্ম এবং দূরে ত্বক দ্বারা আবৃত থাকে, যার দু’টোই ব্যথা ও তাপে সংবেদী।
ভিন্নতা
ফিশার, ফিস্টুলা, ফোড়া, মলাশয় ও মলদ্বারের ক্যান্সার, রেক্টাল ভ্যারিক্স (মলদ্বারের রাক্তনালীর অস্বাভাবিক স্ফীতি) ও চুলকানি (মলদ্বারের চারদিকে দীর্ঘস্থায়ী চুলকানি) ইত্যাদি পায়ু ও মলদ্বারের অনেক সমস্যার উপসর্গ একইরকম এবং তা ভুলক্রমে হেমোরয়েড হিসাবে ধারণা করা হতে পারে। মলাশয় ও মলদ্বারের ক্যান্সার, প্রদাহযুক্ত পেটের রোগ, ডাইভার্টিকুলার ডিজিজ (অন্ত্র থেকে বেড়িয়ে আসা থলের ন্যায় কাঠামো), ও অ্যানজিয়োডিস্প্ল্যাজিয়া (রক্তনালীর সামান্য অস্বাভাবিকতা) ইত্যাদি মলাশয়-প্রদাহঘটিত রোগেও মলদ্বারে রক্তপাত হতে পারে। রক্তাল্পতা থাকলে অন্যান্য সম্ভাব্য কারণ বিবেচনায় আনতে হবে।
অন্যান্য যেসব ক্ষেত্রে মলদ্বারে বস্তু সৃষ্টি হয় তার মধ্যে রয়েছে: স্কিন ট্যাগ, মলদ্বারে আঁচিল, মলদ্বারের স্থানচ্যুতি, পলিপ ও পায়ুর বর্ধিত প্যাপিলা (স্তনের বোঁটার ন্যায় ক্ষুদ্র উদগম)। পোর্টাল হাইপারটেনশন (পোর্টাল ভেনাস সিস্টেম-এ রক্তচাপ) বৃদ্ধিজনিত অ্যানোরেক্টাল ভ্যারিক্স দেখা দিতে পারে। এগুলো হেমোরয়েডের মতই, তবে অবস্থাটা ভিন্ন।
প্রতিরোধ
এর বেশ কয়েকটি প্রতিরোধমূলক ব্যবস্থা সুপারিশ করা হয়ে থাকে, যার মধ্যে রয়েছে মলত্যাগের সময় জোরে চাপ না দেওয়া, উচ্চ আঁশ যুক্ত খাদ্য ও প্রচুর তরল বা আঁশের সম্পূরক খাবার গ্রহণের মাধ্যমে কোষ্ঠকাঠিন্য ও ডায়রিয়া পরিহার এবং পর্যাপ্ত ব্যায়াম করা। মলত্যাগকালে অল্প সময় ব্যয়, টয়লেটে বসে পড়া বন্ধ করা, এবং অতিরিক্ত ওজনের ব্যক্তিদের ওজন কমানো ও খুব ভারি বস্তু উত্তোলন পরিহার করাও সুপারিশ করা হয়।
রক্ষণশীল
সাধারণত রক্ষণশীল চিকিৎসায় রয়েছে আঁশযুক্ত খাবারসহ পুষ্টিবর্ধক খাবার খাওয়া, জলযোজন বজায় রাখার জন্য মুখ দিয়ে তরল গ্রহণ, নন-স্টেরয়েডাল অ্যান্টি-ইনফ্লেমেটারি ড্রাগ (এনএসএআইডি) অর্থাৎ স্টেরয়েড বহির্ভূত প্রদাহনাশক ওষুধ প্রয়োগ, সিৎজ বাথ এবং বিশ্রাম। দেখা গেছে যে বেশি মাত্রায় তন্তুসমৃদ্ধ খাবার খাওয়া হলে ভালো ফল পাওয়া যায়, এবং আহার পরিবর্তন বা আঁশযুক্ত পরিপূরক খাওয়ার দ্বারা এটা করা সম্ভব। তবে, যে কোনো পর্যায়ে চিকিৎসায় সিৎজ বাথের উপকারিতার প্রমাণের অভাব আছে। এটা ব্যবহার করা হলেও তা একবারে ১৫ মিনিটে সীমিত রাখা উচিত।
যদিও অর্শ্বরোগ অর্থাৎ হেমোরয়েডের চিকিৎসায় বেশ কিছু স্থানীয় উপাদান ও সাপোজিটরি পাওয়া যায়, তবে এগুলি ব্যবহারের সমর্থনে যথেষ্ট প্রমাণের অভাব আছে। যেসব উপাদানে স্টেরয়েড থাকে সেগুলি ১৪ দিনের বেশি ব্যবহার করা উচিত না, কারণ তার ফলে ত্বক পাতলা হয়ে যেতে পারে। অধিকাংশ উপাদানে সক্রিয় উপকরণের সংমিশ্রণ থাকে। তাতে এগুলি থাকতে পারে: পেট্রোলিয়াম জেলি বা জিঙ্ক অক্সাইড-এর মত প্রতিরোধী ক্রিম, লিডোকেন-এর মত বেদনানাশক উপাদান এবং এপিনেফ্রিন-এর মত একটি ভাসোকনস্ট্রিকটার। ফ্ল্যাভোনয়েড-এর উপকারিতা সন্দেহজনক এবং এর ফলে পার্শ্ব প্রতিক্রিয়ার সম্ভাবনা থাকে। সাধারণত গর্ভাবস্থার পরে উপসর্গগুলি চলে যায়, সুতরাং প্রসব না হওয়া পর্যন্ত প্রায়ই সক্রিয় চিকিৎসায বিল্মবিত করা হয়।
পদ্ধতি
একাধিক অফিস-ভিত্তিক পদ্ধতি প্রয়োগ করা যায়। সাধারণত নিরাপদ হলেও মলদ্বারে বিষক্রিয়া'র মত বিরল পার্শ্ব প্রতিক্রিয়ায় হতে পারে।
শল্যচিকিৎসা
রক্ষণশীল ব্যবস্থাপনা এবং সরল প্রণালী ব্যর্থ হলে একাধিক শল্যচিকিৎসা পদ্ধতি ব্যবহার করা যায়। মূত্রথলিতে সরবরাহকারী স্নায়ুর ঘনিষ্ঠ সংস্রবে মলদ্বার থাকার কারণে সব শল্যচিকিৎসার সঙ্গে রক্তপাত, সংক্রমণ, অ্যানাল স্ট্রিকচার অর্থাৎ মলদ্বারের অস্বাভাবিক সঙ্কীর্ণতা এবং প্রস্রাবধারণসহ কিছু জটিলতা জড়িত। ফেসাল ইনকনটিনেন্স অর্থাৎ নিয়ন্ত্রণহীনতার সামান্য ঝুঁকিও রয়েছে, বিশেষত তরলের ক্ষেত্রে, যা ০% থেকে ২৮% ক্ষেত্রে দেখা যায়। হেমোরয়েডেক্টমির পরে আরেকটি যে অবস্থা দেখা দিতে পারে তা হল শ্লৈষ্মিক ঝিল্লির এক্ট্রোপিয়ন (প্রায়ই অ্যানাল স্টেনোসিসের সঙ্গে)। এক্ষেত্রে শ্লৈষ্মিক ঝিল্লি মলদ্বার থেকে পায়ুপথের বাইরে বের হয়ে আসে, যা অতি মৃদু রেক্টাল প্রোল্যাপ্স-এর অনুরূপ।
রোগবিস্তার
হেমোরয়েডের প্রকোপ কতটা বিস্তৃত তা বলা কঠিন কেননা অনেকে এই অবস্থায়ও স্বাস্থ্য পরিচর্যাকারীর কাছে যান না। তবে, ধারণা করা হয় যে মার্কিন যুক্তরাষ্ট্রের অন্ততপক্ষে ৫০% জনসাধারণ তাদের জীবদ্দশায় কখনও না কখনও লক্ষণমূলক হেমোরয়েডে আক্রান্ত হন এবং যে কোনো সময় জনগণের প্রায় ~৫% এতে আক্রান্ত থাকে। নারী পুরুষ উভয়েই প্রায় একই হারে এতে আক্রান্ত হয় এবং ৪৫ থেকে ৬৫ বছর বয়সের মধ্যে এটা বেশি অণুপাতে ঘটে। ককেশিয়ান এবং আর্থসামাজিকভাবে বেশি অবস্থাপন্ন মানুষের মধ্যে এটা বেশি দেখা যায়। সাধারণত দীর্ঘকালে পরিণাম সন্তোষজনক হলেও অনেকের ক্ষেত্রে বারবার লক্ষণমূলক উপসর্গের পুনরাবির্ভাব দেখা দেয়। খুব অল্প সংখ্যক মানুষের শল্য চিকিৎসার প্রয়োজন হয়।
ইতিহাস
থাম্ব|১১ শতকে ইংল্যান্ডে শল্যচিকিৎসার ক্ষুদ্রচিত্র। ডানদিকে হেমোরয়েড বাদ দেওয়ার অপারেশন করা হচ্ছে। খৃষ্টপূর্ব ১৭০০ সালে মিশরের একটি প্যাপিরাস কাগজে এই অসুখের প্রথম উল্লেখ পাওয়া যায়, সেখানে যে পরামর্শ দেওয়া হয় তা হল: “…একটি ঔষধই প্রয়োগ করবেন, যা বিশেষ সুরক্ষাদায়ক মলম; বাবলা গাছের পাতা, মাটি, মিহি গুঁড়া করে একত্রে জাল দিতে হয়। এক ফালি অতি সূক্ষ্ম লিলেন কাপড়ে এটি মেখে মলদ্বারে রাখতে হবে, এতে অবিলম্বে রোগ নিরাময় হবে।" খৃষ্টপূর্ব ৪৬০ সালে হিপোক্রেটিক কর্পাস-এ আধুনিক কালের রাবার ব্যান্ড লাইগেশনের অনুরূপ একটি চিকিৎসা পদ্ধতি আলোচনা করা হয়েছে: “এবং একই ভাবে হেমোরয়েডের চিকিৎসায় তা সুচ দ্বারা ছিদ্র করে খুব পুরু উলের সূতা দিয়ে বেঁধে রাখুন, যতক্ষণ ঝড়ে না পড়ে ততক্ষণ এটি নাড়াচাড়া না করে রেখে দিন। রোগী সুস্থবোধ করলে তাকে এক হেলিবোর ভেষজ ওষুধের একটি কোর্স দিন।” বাইবেল-এ হেমোরয়েডের উল্লেখ পাওয়া যায়।
সেলসাস-এ (খৃষ্টপূর্ব 25 –14 খৃষ্টাব্দ) লাইগেশন বা বাঁধা ও এক্সিশন বা কর্তন প্রণালীর বর্ণনা এবং এসব ক্ষেত্রে সম্ভাব্য জটিলতার উল্লেখ রয়েছে। গালেন যন্ত্রণা ও পচন উভয়ই কম হয় বলে দাবি করে রক্তধমনীর সঙ্গে শিরার যোগসূত্র কেটে বাদ দেওয়ার পরামর্শ দিয়েছেন। সুশ্রুত সংহিতায় (খৃষ্টাব্দ চতুর্থ – পঞ্চম শতক) হিপোক্রেটসের মন্তব্যের অনুরূপ মন্তব্য করা হয়, তবে এতে ক্ষতস্থান পরিষ্কার রাখার বিষয়ে গুরুত্ব প্রদান করা হয়। লাঁফ্রাঙ্ক অভ মিলান, গায় দি শলিয়া, হেনরি দি মন্ডেভিলে এবং জন অভ আরডেন এর মত ১৩ শতকের ইউরোপের শল্যচিকিৎসকরা শল্যচিকিৎসা পদ্ধতির লক্ষণীয় উন্নয়ন ও বিকাশ সাধন করেন।
ইংরেজিতে ১৩৯৮ সালে সর্বপ্রথম "হেমোরয়েড" শব্দটি ব্যবহার করা হয়, এটি পুরাতন ফরাসি "এমোরয়েদস", লাতিন "হেমোরইদা-য়ে" (]] "hæmorrhoida -ae") থেকে উদ্ভূত, যা গ্রিক "αἱμορροΐς" (হেমোরইস), "রক্তক্ষরণের জন্য দায়ী ", "αἷμα" (হাইমা), "রক্ত" + "ῥόος" (রুস), “স্রোত, প্রবাহ, ধারা” শব্দ থেকে নেয়া হয় যা আবার "ῥέω" (rheo), "প্রবাহিত হওয়া, ভেসে যাওয়া" শব্দ থেকে উদ্ভূত।
উল্লেখযোগ্য উদাহরণ
বিখ্যাত বেসবল খেলোয়াড় জর্জ ব্রেটকে হেমোরয়েডের যন্ত্রণার জন্য ১৯৮০ বিশ্ব সিরিজ -এর একটি খেলা থেকে বাদ দিতে হয়েছিল। একটি ছোট শল্যচিকিৎসার পরে ব্রেট যখন পরের খেলায় যোগ দিতে ফিরে আসেন, তিনি পরিহাস করে বলেছিলেন "...আমার সব সমস্যা আমার পিছনে।" পরের বছর বসন্তকালে ব্রেট পুনরায় হেমোরয়েডের শল্য চিকিৎসা করান। রক্ষণশীল চিন্তাধারার রাজনৈতিক ভাষ্যকার গ্লেন বেক হেমোরয়েডের শল্যচিকিৎসা করানোর পর তার অস্বস্তিকর অভিজ্ঞতার কথা ২০০৮ সালে ইউটিউব-এ একটি ভিডিওতে বর্ণনা করেন যা অনেকেই দেখেছেন।
সেমিনোল, আলাবামা
সেমিনোল হলো মার্কিন যুক্তরাষ্ট্রের আলাবামার বাল্ডউইন কাউন্টির একটি অখণ্ডিত সম্প্রদায়। সেমিনোল রবার্টসডেল এর পূর্বে আমেরিকান রুট ৯০ বরাবর অবস্থিত।
টপ গিয়ার: ইউএস স্পেশাল মতে শহরের 'স্টেট লাইন কনভেনিয়েন্স' ছিলো প্রধান উপস্থাপকদের উপর হামলার জায়গা যেখানে তাদের গাড়িতে লেখা স্লোগান দিয়ে ক্ষুব্ধ বাসিন্দারা হামলা করতো।
ইতিহাস
সেমিনোল নৃগোষ্ঠীর নামে এই সম্প্রদায়ের নামকরণ করা হয়েছে। সেমিনোল নামে একটি পোস্ট অফিস ১৮৯৪ সাল থেকে ১৯৬৭ সাল পর্যন্ত পরিচালিত হয়েছিল।
নারায়ণগড় বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৫ নং নারায়ণগড় বিধানসভা কেন্দ্রটি নারায়ণগড় সমষ্টি উন্নয়ন ব্লক এর অন্তর্গত।
২০১৬
২০১৬ সালের নির্বাচনে, তৃণমূল কংগ্রেসের প্রদ্যুৎ কুমার ঘোষ তার নিকটতম প্রতিদ্বন্দ্বী সিপিআই (এম) এর ডা. সূর্য কান্ত মিশ্র কে পরাজিত করেন।
২০১১
২০১১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সূর্য কান্ত আট্টাকে পরাজিত করেন।
২০০৬
২০০৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।
১৯৯৬
১৯৯৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
১৯৯১
১৯৯১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ডা. সূর্য কান্ত মিশ্র নারায়ণগড় বিধানসভা কেন্দ্র থেকে জয়ী হন, ২০০৬ ও ২০০১ সালে তৃণমূল কংগ্রেসের সলিল কুমার দাস পট্টনায়ককে পরাজিত করেন, ১৯৯৬ সালে কংগ্রেসের দুর্গেশ মিশ্রকে এবং ১৯৯১ সালে কংগ্রেসের সলিল কুমার দাস পট্টনায়ককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিভূতিভূষণ দে ১৯৮৭ সালে কংগ্রেসের তিমির বরণ পাহাড়ীকে এবং ১৯৮২ সালে কংগ্রেসের কৃষ্ণ দাস রায়কে পরাজিত করেন। কংগ্রেসের কৃষ্ণ দাস রায় ১৯৭৭ সালে জনতা পার্টির মিহির কুমার লাহাকে পরাজিত করেন।
১৯৫১-১৯৭২
১৯৭২ এবং ১৯৭১ সালে কংগ্রেসের ব্রজ কিশোর মাইতি জয়ী হন।  বাংলা কংগ্রেসের মিহির কুমার লাহা ১৯৬৯ সালে জয়ী হন।  ১৯৬৭ সালে কংগ্রেসের কে.ডি. রায় জয়ী হন। ১৯৬২ সালে কংগ্রেসের কৃষ্ণ প্রসাদ মণ্ডল জয়ী হন।  ১৯৫৭ সালে নারায়ণগড় কেন্দ্রে আসন ছিল না।  স্বাধীন ভারতের প্রথম নির্বাচন ১৯৫১ সালে, নারায়ণগড় কেন্দ্রটি যৌথ আসন ছিল কেএমপিপি এর সুরেন্দ্রনাথ প্রমাণিক এবং বিজেএসের কৃষ্ণ চন্দ্র সতপতি জয়ী হন।
দ্য স্ট্রিম
দ্য স্ট্রিম আল জাজিরা ইংরেজির একটি দৈনিক টেলিভিশন অনুষ্ঠান। এটিকে একটি "ওয়েব কমিউনিটি উইথ এ গ্লোবাল টিভি শো" হিসেবে আখ্যায়িত করা হয়। এটি অনলাইন উৎস এবং আলোচনার একটি সমষ্টি, যা দিনের সবচেয়ে আলোচিত কাহিনী সম্পর্কিত মানুষের কাছ থেকে অজানা তথ্য, নতুন দৃষ্টিভঙ্গি এবং অবর্ণনীয় কোণ অনুসন্ধান করে।
পূর্বে অনুষ্ঠানটির আয়োজক ছিলেন ডেরিক আশোং এবং ইমরান গার্ডা। নতুন উপস্থাপক হিসেবে লিসা ফ্লেচার তাদের স্থলাভিষিক্ত হন। জুন ২৫, ২০১২ সালে স্ট্রিম একটি নতুন স্টুডিও এবং উদ্বোধনী গ্রাফিক্সের সঙ্গে পুনরায় চালু করে। ফ্লেচার যখন স্থলাভিষিক্ত হন যখন ফ্লেচারকে আল জাজিরা আমেরিকার দ্য স্ট্রিমের একটি সংস্করণ হোস্ট করার জন্য বেছে নেওয়া হয়েছিল।
অনুষ্ঠান সম্পর্কে
২০১০ সালের নভেম্বর মাসে নির্বাহী প্রযোজক জেমস রাইট এই অনুষ্ঠানের পরিকল্পনা করেন, যার উদ্দেশ্য ছিল সামাজিক প্রচার মাধ্যমকে সম্পাদকীয় প্রক্রিয়ার কেন্দ্রে রাখা। অনুষ্ঠানে গল্প, অতিথি এবং সম্প্রদায়ের সদস্যদের একসাথে সংযুক্ত করা। স্টিফেন ফেল্পস কে অনুষ্ঠানটি চালু করা এবং একটি দল গঠন করার জন্য নির্বাহী প্রযোজক হিসেবে আনা হয়। আহমেদ শিহাব-এলদিন এই অনুষ্ঠান সম্পর্কে বলেছেন "এর উদ্দেশ্য হচ্ছে সারা বিশ্বে ইতোমধ্যে ঘটে যাওয়া ঘটনাগুলোর দিকে নজর দেওয়া, এমন লোকদের সাথে আলোচনা করা যারা বিষয়টি বুঝতে পারে কিন্তু মূলধারার প্রচার মাধ্যমে অংশগ্রহণের সুযোগ পায় না।"
যে সব বিষয়গুলো এর আওতায় আনা হয়েছে তার মধ্যে রয়েছে সামাজিক প্রচার মাধ্যম ফেসবুক, গুগল+, পিন্টারেস্ট, রেডিট এবং টুইটার। সাধারণত এইসব‌ মাধ্যমের আলোচিত বিষয় নিয়েই এই অনুষ্ঠানে আলোচনা ও বিশ্লেষণ করা হয়।
স্ট্রিম স্টোরিফাই-এর সাথে অংশীদারত্ব করেছে এটি এমন একটি প্লাটফর্ম যা ব্যবহারকারীদের টুইট, ছবি এবং ভিডিওর মত সামাজিক মিডিয়া ব্যবহার করার গল্প বলতে দেয়।
অতিথিদের বেশিরভাগই স্কাইপের মাধ্যমে অনুষ্ঠানে যুক্ত করা হয়।
আমেরিকান সংস্করণ
আল জাজিরা আমেরিকায় দ্য স্ট্রিমের একটি পৃথক আমেরিকান সংস্করণ তৈরি করেছে। এটি ওয়াশিংটন ডি.সি. থেকে প্রযোজনা করা হয় এবং এটি উপস্থাপক হিসেবে লিসা ফ্লেচার এবং ওয়াজাহাত আলী কাজ করেন। অনুষ্ঠানটি আল জাজিরা ইংরেজির পরিচালনা শৈলীর অনুরূপ।
এটি মূলত সোমবার থেকে শুক্রবার পূর্ব সময় সন্ধ্যা সাড়ে সাতটায় এবং সপ্তাহান্তে পুনরাবৃত্তি সম্প্রাচার হয়।
অনুষ্ঠানে অতিথিদের মধ্যে নাগরিক অধিকার কর্মী থেকে শুরু করে ক্যাথি গ্রিফিন পর্যন্ত উপস্থিত থাকেন।
পুরস্কার
২০১২ সালে অনলাইন চলচ্চিত্র এবং ভিডিও বিভাগে সংবাদ এবং রাজনীতিতে দ্য স্ট্রিম পিপলস চয়েস বিভাগে একটি ওয়েববি পুরস্কার জিতেছিল। অনুষ্ঠানটি ২০১৪ সালে দুটি ওয়েববিয়ের পুরস্কারের জন্য মনোনীত হয়েছিল। ২০১৩ সালে প্রখ্যাত নিউজ টক শোয়ের জন্য গ্রেসি পুরস্কার, ২০১২ সালে ওয়েববি পিপল চয়েস পুরস্কার, সংবাদ এবং রাজনীতি বিভাগে দ্য স্ট্রিম ২০১২ সালে রয়্যাল টেলিভিশন সোসাইটি ইউকের উদ্ভাবনী প্রোগ্রাম পুরস্কার পেয়েছে।
আল আহমদ মসজিদ
আল আহমদ মসজিদ (স্পেনীয়: মেজকিটা আল আহমাদ) ১৯৮৫ সালে আর্জেন্টিনা বুয়েনস আইরেসে একটি ইসলামী উপাসনালয় এটি বুয়েনস আইরেসের দ্বিতীয় প্রাচীনতম মসজিদ তবে  আর্জেন্টিনার ইসলামিক স্থাপত্যের সাথে প্রাচীনতম ভবন এবং এটি আহমেদ এবং এলিয়া হাম ডিজাইন করেছেন।
এটি সান ক্রিস্টোবাল পাড়া আলবার্তি সেন্ট ১৫৪১ এ অবস্থিত. এটিতে একটি মিনার রয়েছে যা থেকে মুয়েজিন পাঁচটি দৈনিক নামাজের জন্য আহ্বান জানায়, মসজিদের উপরের গম্বুজটিও হাইলাইট করে। মসজিদটি আর্জেন্টিনার ইসলামিক সেন্টারের অংশ।
লাবণ্য ত্রিপাঠী
লাবণ্য ত্রিপাঠি (জন্ম: ১৫ ডিসেম্বর ১৯৯০) একজন ভারতীয় অভিনেত্রী, মডেল এবং নৃত্যশিল্পী, যিনি মূলত তেলুগু চলচ্চিত্রে অভিনয় করে থাকেন। মডেল হিসাবে কাজ করে এবং ২০০৬ সালে মিস উত্তরাখণ্ড খেতাব অর্জন করার পরে তিনি ২০১২ সালে তেলুগু চলচ্চিত্র আন্দালা রাক্ষসী-তে অভিনয়ের মাধ্যমে চলচ্চিত্র জগতে প্রবেশ করেছিলেন। ''
প্রাথমিক জীবন
লাবণ্য ত্রিপাঠি ভারতের উত্তরপ্রদেশের অযোধ্যায় জন্মগ্রহণ করেছিলেন এবং বেড়ে উঠেছিলেন উত্তরাখণ্ডের দেরাদুনে। তার বাবা উচ্চ আদালত এবং দেওয়ানী আদালতে কর্মরত একজন আইনজীবী এবং তার মা একজন অবসরপ্রাপ্ত শিক্ষক। তার বড় দুইজন ভাই-বোন রয়েছে। দেরাদুনের মার্শাল স্কুল থেকে বিদ্যালয়ের পাঠ সমাপ্ত করার পরে তিনি মুম্বাই চলে যান, যেখানে তিনি ঋষি দয়ারাম ন্যাশনাল কলেজ থেকে অর্থনীতিতে স্নাতক হন।
তিনি ভরতনাট্যমের একজন প্রশিক্ষিত ধ্রুপদী নৃত্যশিল্পী, যার উদাহরণ তিনি ভালে ভালে মাগাদিভয় ছবিতে প্রদর্শন করেছিলেন।
কর্মজীবন
লাবণ্য ২০১২ সালে তেলুগু চলচ্চিত্র আন্দালা রাক্ষসী এর মাধ্যমে অভিনয়ে আত্মপ্রকাশ করেছিলে, তার একজন বন্ধু তাকে এই চরিত্রটির জন্য অডিশনে অংশ নেওয়ার পরামর্শ দিয়েছিল। তিনি মিধুনার চরিত্রে অভিনয়ের জন্য সমালোচকদের প্রশংসা অর্জন করেছিলেন এবং মা টিভি থেকে বেস্ট ডেবিউটেন্ট অ্যাওয়ার্ড জিতেছিলেন। পরের বছর তিনি ডুসুকেলঠা-তে অভিনয় করেছিলেন যা ব্যবসায়িকভাবে সফল হয়েছিল। ২০১৪ সালে তিনি ব্রাহ্মণ এর মাধ্যমে তামিল চলচ্চিত্রে অভিষেক করেছিলেন, যেখানে তিনি একজন উচ্চাকাঙ্ক্ষী সাংবাদিক গায়ত্রী'র চরিত্রে অভিনয় করেছিলেন। ২০১৫ সালে নানি'র সাথে তিনি তেলুগু চলচ্চিত্র বালে বালে মাগাধীবয়-এ অভিনয় করেছিলেন।
২০১৯ সালের ২১শে ডিসেম্বর তার বিরুদ্ধে ১২ কোটি রুপী'র কর ফাঁকি দেওয়ার অভিযোগ আনা হয়েছিল।
ফিয়ার দ্য বুম অ্যান্ড বাস্ট
ফিয়ার দ্য বুম অ্যান্ড বাস্ট হলো ২০১০ সালের একটি হিপ হপ সঙ্গীতভিত্তিক চলচ্চিত্র। এতে দেখানো হয় ২০শ শতাব্দীর অর্থনীতিবিদ জন মেনার্ড কেইনস ও ফ্রায়েডরিখ ফন হায়েক (তাদের চরিত্রে অভিনয় করেন যথাক্রমে বিলি স্ক্যাফুরি ও অ্যাডাম লাস্টিক) অর্থনীতি নিয়ে র‍্যাপযুদ্ধে অবতীর্ণ হয়েছেন। বিশেষত তাদের বুম অ্যান্ড বাস্ট নামের অর্থনৈতিক চক্র নিয়ে কথা বলতে শোনা যায়, যার জন্য এই চলচ্চিত্রের নামকরণ করা হয়েছে। এই ভিডিওটি ইউটিউবে সাত মিলিয়নের বেশিবার দেখা হয়েছে।
পরিদর্শন
থাম্ব|জন মেনার্ড কেইনস থাম্ব|ফ্রায়েডরিখ ফন হায়েক
স্পাইক টিভির সাবেক সৃজনশীলতা পরিচালক ও নির্মাতা প্রতিষ্ঠান ইমার্জেন্ট অর্ডারের সহপ্রতিষ্ঠাতা জন প্যাপোলা এবং জর্জ মেসন বিশ্ববিদ্যালয় মার্কেটাস সেন্টারের অর্থনীতিবিদ রাস রবার্টস এই ভিডিওটা নির্মাণ করেন। হার্ভার্ড সেইলিং টিম ও আপরাইট সিটিজেন ব্রিগেডের কমেডিয়ান বিলি স্ক্যাফুরি ও অ্যাডাম লাস্টিক যথাক্রমে কেইনস ও হায়েকের চরিত্রে অভিনয় করেন।
সিক্যুয়েল
২০১১ সালের এপ্রিলে ফলো-আপ সঙ্গীত ভিডিও ফাইট অব দ্য সেঞ্চুরি: কেইনস ভার্সাস হায়েক রাউন্ড টু মুক্তি পায়। এই ভিডিওতে অর্থনৈতিক মহামন্দার সময়ে এই দুই অর্থনীতিবিদের প্রতিক্রিয়া পর্যবেক্ষণ করে। ভিডিওর মূল প্রশ্ন হলো কোন ধরনের বাজারব্যবস্থার অর্থনীতি অধিক সফল হয়।
বায়ার উয়ারডিংগ্‌ন ক্রিকেট মাঠ
বায়ার উয়ারডিংগ্‌ন ক্রিকেট মাঠ জার্মানির ক্রেফেল্ট শহরে অবস্থিত একটি আন্তর্জাতিক মানের ক্রিকেট মাঠ। মাঠটি জার্মানির জাতীয় ক্রিকেট পারফরম্যান্স কেন্দ্রের অংশ। জার্মান ক্রিকেট ফেডারেশন ও স্থানীয় ক্লাব বায়ার ০৫ উয়ারডিংগ্‌নের যৌথ উদ্যোগে প্রস্তুত হওয়া মাঠটির নির্মাণকাজ ২০২১ সালে সম্পূর্ণ হয়।
২০২১ সালের জুলাই মাসে জার্মানি ও ফ্রান্সের মধ্যকার একটি টোয়েন্টি২০ আন্তর্জাতিক (টি২০আই) সিরিজ আয়োজনের মধ্য দিয়ে মাঠটি আন্তর্জাতিক অঙ্গনে প্রবেশ করে। তার পরবর্তী মাসে মাঠটিতে প্রথমবার পুরুষদের আন্তর্জাতিক ক্রিকেট অনুষ্ঠিত হয়, যখন নরওয়ে ও ফ্রান্স স্বাগতিক জার্মানির সঙ্গে একটি ত্রিদেশীয় সিরিজে অংশ নেয়।
পুরুষ টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
ঢাকা-৩১
ঢাকা-৩১ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-৩১ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
উমাইয়াদের গল আক্রমণ
উমাইয়াদের গল আক্রমণ ৭১৯ এবং ৭৩২ সালে দুটি পর্যায়ে সংঘটিত হয়। যদিও মুসলিম উমাইয়ারা সেপ্টিম্যানিয়ার নিয়ন্ত্রণ নিশ্চিত করে, কিন্তু লোয়ার ও রোহোন উপত্যকায় তাদের আক্রমণ ব্যর্থ হয়েছিল। ৭৫৯ এর মধ্যে তারা খ্রিস্টান ফ্রাঙ্কদের কাছে সেপ্টেমেনিয়ার নিয়ন্ত্রণ হারায়। কিন্তু দশম শতাব্দীতে ফ্রান্সের ভূমধ্যসাগরীয় উপকূলে ফ্রাক্সিনেট প্রতিষ্ঠা করতে ফিরে আসে।
গলের আক্রমণ ছিল উমাইয়াদের হিস্পানিয়া অঞ্চল বিজয়ের ধারাবাহিকতা, যা পিরেনিসের উত্তরে ভিসিগথিক রাজ্যের শেষ অবশিষ্টাংশ। ৭২০ সালে ভিসিগথিক রুম্প রাজ্যের রাজধানী নারবোনের পতনের পর আরব ও বার্বারদের সমন্বয়ে গঠিত উমাইয়া সৈন্যবাহিনী উত্তর দিকে আকুইটাইনের বিরুদ্ধে অবস্থান নেয়। ৭২১ সালে তুলুজের যুদ্ধে তাদের অগ্রযাত্রা থামিয়ে দেওয়া হলেও তারা  আভিগনন, লিওঁ এবং আউতুন পর্যন্ত দক্ষিণ গলে বিক্ষিপ্তভাবে আক্রমণ করে।
ট্যুরস পরিচালিত একটি বড় উমাইয়া অভিযান ৭৩২ সালে ট্যুরের যুদ্ধে পরাজিত হয়। ৭৩২ সালের পর, ফ্রাঙ্করা অ্যাকুইটাইন এবং বার্গান্ডিতে তাদের কর্তৃত্বের কথা জোর দিয়ে বলেছিল, কিন্তু মাত্র ৭৫৯ সালে তারা মুসলিম অবহেলা এবং স্থানীয় গথিক অপ্রীতির কারণে সেপ্টিম্যানিয়ার ভূমধ্যসাগরীয় অঞ্চলটি দখল করতে সক্ষম হয়েছিল। কিন্তু, আন্দালুষীয়রা দশম শতাব্দীতে ফ্রান্সে ফ্রাক্সিনেট প্রতিষ্ঠা করতে ফিরে আসেন।
সেপটিম্যানিয়ার উমাইয়া বিজয়
৭১৬ সালের মধ্যে, দক্ষিণ দিক থেকে উমাইয়া খেলাফতের চাপের মুখে ভিসিগোথ রাজ্যটি দ্রুত নরবোনেসিস (সেপটিম্যানিয়া) প্রদেশে হ্রাস পেয়েছিল, যা আধুনিক লংগ্‌দক-রুসিয়্যোঁর সাথে প্রায় সামঞ্জস্যপূর্ণ। ৭১৩ সালে সেপ্টিম্যানিয়ার ভিসিগোথরা আর্ডোকে রাজা হিসেবে নির্বাচিত করেন। তিনি নারবোন থেকে শাসন করতেন। ৭১৭ সালে আল-হুর্‌রু ইবনে আব্দুর রহমান আল সাকাফির অধীনে উমাইয়ারা প্রথমবারের মতো একটি অনুসন্ধান মিশনে পিরেনিস অতিক্রম করে। নেতৃত্বাধীন উমাইয়ারা পুনরায় পুনর্বিবেচনা অভিযানে প্রথমবারের মতো পিরেনিয়াস অতিক্রম করেছিলেন। সেপ্টিম্যানিয়ায় বিজয়ের অভিযানটি তিন বছর স্থায়ী হয়েছিল। আল-মাক্কারির মতো প্রয়াত মুসলিম সূত্রমুসা মুসা বিন নুসাইরকে (৭১২-৭১৪) ভিসিগথিক রাজ্যের সুদূর পূর্বে রোহোনে অভিযানের নেতৃত্বদানকারী হিসেবে বর্ণনা করে, কিন্তু এগুলি নির্ভরযোগ্য নয়।
পরবর্তী উমাইয়া গভর্নর আল-সাম ৭১৯ সালে পিরেনিস অতিক্রম করেন এবং সেই বছর বা পরের (৭২০) নারবোন (আরবদের কাছে আরবুনা) জয় করেন। মোইসাকের ক্রনিকল অনুসারে, শহরের অধিবাসীদের হত্যা করা হয়।  শহরটির পতনের ফলে আর্দোর সাত বছরের রাজত্বের অবসান ঘটে এবং এর সাথে ভিসিগোথিক রাজ্য শেষ হয়, তবে ভিসিগোথিক আভিজাত্যরা কার্পাসোন এবং নিমেস সেপ্টেমিয়ানিয়ান শহরগুলিতে অধিষ্ঠিত ছিল।  তা সত্ত্বেও, আল-সাম সেপ্টিম্যানিয়ায় (৭২১) গ্যারিসন স্থাপন করে, এটিকে স্থায়ীভাবে আল-আন্দালুসে অন্তর্ভুক্ত করার ইচ্ছা পোষণ করে।
তবে তুলুজের বড় আকারের যুদ্ধে (৭২১) আল-সাম (খ্রিষ্টান ইতিহাসে জামা) আকুইতাইনের ওডোর হাতে নিহত হলে উমাইয়া জোয়ার সাময়িকভাবে থামিয়ে দেওয়া হয়। সাধারণ পরিভাষায় গথিক সেপটিম্যানিয়া তাদের পক্ষে অনুকূল পরিস্থিতিতে মুসলমানদের কাছে আত্মসমর্পণ করে, উমাইয়রা স্থানীয় জনগোষ্ঠীর শর্তযুক্ত সমর্থন এবং গোথিক অভিজাতদের সাথে এই অঞ্চল শাসন করতে দেয়।
৭২৫ সালে তার উত্তরসূরি আনবাসা ইবনে সুহায়ম আল-কালবি কারকাসন শহর অবরোধ করেন। ফলে শহরটির প্রতিনিধিরা মুসলিমদের শহরের অর্ধেক অঞ্চল দিতে, কর দিতে এবং মুসলিম বাহিনীর সাথে আক্রমণাত্মক ও প্রতিরক্ষামূলক জোট করতে সম্মত হয়। নিমস এবং অন্যান্য সমস্ত প্রধান সেপ্টিমানিয়ার শহরগুলি উমাইয়াদের প্রভাবে পড়ে যায়। ৭২০ এর দশকের লড়াইয়ে, গণহত্যার ঘটনা এবং ধ্বংস বিশেষত এব্রো উপত্যকা এবং সেপটিম্যানিয়াকে প্রভাবিত করেছিল, যারা শরণার্থীদের প্রবাহকে প্রধানত পাইরেিনিস এবং প্রোভেনস জুড়ে দক্ষিণ অ্যাকুইটায়নে আশ্রয় পেয়েছিল।
এই সময়ের মধ্যে, বার্বার কমান্ডার উথমান ইবনে নাইসা ("মুনুজা") সার্দানিয়ার গভর্নর হন (বর্তমান কাতালোনিয়ার একটি বিশাল অংশসহ)। ততক্ষণে বার্বার সৈন্যদের মধ্যে আরব শাসকদের বিরুদ্ধে ক্ষোভ বাড়তে থাকে।
অ্যাকুইটাইন এবং পোইতুতে অভিযান
থাম্ব| 732 উমাইয়া স্পেন, Septimania, উত্তরপূর্বে হয় প্রায় Carcassonne,
উসমান ইবনে নাইসার বিদ্রোহ
৭২৫ সালের মধ্যে, সেপ্টিম্যানিয়ার সমস্ত উমাইয়া শাসনের অধীনে ছিল। পূর্ব পাইরেিনিসের পিরেনিয়ান বার্বার শাসক উসমান বিন নাইসা কর্ডোভা থেকে বিচ্ছিন্ন হয়ে বার্বার উপর ভিত্তি করে একটি রাজত্ব প্রতিষ্ঠা করেছিলেন (৭৩১)। বার্বার নেতা অ্যাকিটিয়ানিয়ার ডিউক ওডোর সাথে মিত্রতা করেছিলেন, যিনি তার সীমানা স্থির করতে আগ্রহী ছিলেন এবং ওডোর মেয়ে ল্যাম্পেগিয়াকে বিয়ে করেছিলেন বলে জানা গেছে। উথমান ইবনে নাইসা টোলেডোর গির্জার আদেশে কাজ করা একজন কর্মকর্তা আরগেলের বিশপ নাম্বাউদুসকে হত্যা করতে গিয়েছিলেন।
আকুইটাইনে উমাইয়া অভিযান
তার সাফল্যে উত্সাহিত হয়ে তিনি উসমান ইবনে নায়সার আকুইটাইনি মিত্র ডিউক ওডোকে আক্রমণ করেন। ডিউক ওডো অল্প কিছুকাল আগে বোর্জেস এবং উত্তর অ্যাকুইটাইনের (৭৩১) উপর চার্লস মার্টেলের বিধ্বংসী আক্রমণের মুখোমুখি হয়েছিলে। তবুও প্রয়োজনীয় সংখ্যক সৈন্য নিয়োগের ব্যবস্থা করে স্বাধীন ওডো আল-ঘাফিকির বাহিনীর মুখোমুখি হয়। যা পশ্চিম পিরেনিস দ্বারা উত্তর দিকে ভেঙে গিয়েছিল, কিন্তু বোর্দোর বিরুদ্ধে আরব সেনাপতির আক্রমণ ঠেকাতে পারেনি। ৭৩২ সালে গারোনে নদীর যুদ্ধে অ্যাকুইটানিয়ান নেতা পরাজিত হয়। এরপর উমাইয়া বাহিনী সেন্ট-মার্টিন-ডি-ট্যুরের ব্যাসিলিকা লুণ্ঠনের জন্য পোইতু আক্রমণের জন্য উত্তর দিকে চলে যায়।
পয়টিয়ারদের যুদ্ধ (৭৩২)
ফ্রান্সের পবিত্র শহর ট্যুর্সের বিরুদ্ধে আসন্ন বিপদ সম্পর্কে উদীয়মান ফ্রাঙ্কিশ কমান্ডার চার্লসকে সতর্ক করে ওডো তখনও অ্যাকুইটায়নের উপর তার নিয়ন্ত্রণ বাঁচানোর সুযোগ পায়। উমাইয়া বাহিনী ৭৩২ সালে পয়েটিয়ারদের যুদ্ধে পরাজিত হয়, যা অনেকে গলের মুসলিম সম্প্রসারণের মোড় হিসেবে বিবেচনা করে। ৭৩৫ সালে ওডোর মৃত্যুর সাথে সাথে এবং ডিউক হুনাল্ডের নেতৃত্বে অ্যাকুইটানীয় বিচ্ছিন্নতার প্রচেষ্টা বন্ধ করার পর চার্লস মার্টেল বার্গান্ডি (৭৩৪, ৭৩৬) এবং গলের দক্ষিণে ভূমধ্যসাগরীয় (৭৩৬, ৭৩৭) মোকাবেলা করতে থাকে।
প্রোভেন্স এবং চার্লস মার্টেলের সম্প্রসারণ
বাম|থাম্ব| উমাইয়াদের সেনাবাহিনী 40 বছর দখল থাকার পরে 759 সালে, নার্বোন থেকে পেপিন লে ব্রাফের দিকে যাত্রা। তারপর ৭৩৪ সালে আব্দুর রহমানের উত্তরসূরী আবদুল মালিক আল-ফিহরির নেতৃত্বাধীন উমাইয়া বাহিনী (তৎকালীন ইউরোপীয়রা "সারাসেন্স" নামে অভিহিত করতো) কাউন্ট মাউরেন্টাস শাসিত আভিগনন, আরলেস এবং সম্ভবত মার্সেই শহর বিনা লড়াইয়ে জয় করে। প্রোভেন্সের প্যাট্রিসিয়ান আন্দালুসি বাহিনীকে ক্যারোলিঙ্গিয়ান থ্রাস্ট থেকে তার দুর্গরক্ষার জন্য ডেকেছিলেন, হয়তো তার নিজের গ্যারিসনগুলি অনুমান করেছিলেন যে চার্লস মার্টেলের সুসংগঠিত, শক্তিশালী সেনাবাহিনী গির্জার জমি দিয়ে সমৃদ্ধ ভাসি দিয়ে গঠিত প্রতিরোধ করতে খুব দুর্বল।
চার্লস বিভিন্ন স্থানীয়দের বিরোধিতার মুখোমুখি হন। এই অঞ্চলের গথিক এবং গ্যালো-রোমান আভিজাত্য দিয়ে শুরু করার জন্য, যিনি তার আক্রমণাত্মক এবং উদ্ধত নীতির ভয় করেছিলেন। চার্লস উমাইয়াএবং গথিক এবং গ্যালো-রোমান স্টকের আঞ্চলিক আভিজাত্য প্রতিহত করার জন্য লোম্বার্ড রাজা লিউটপ্রান্ডের সাথে মিত্রতা করার সিদ্ধান্ত নেন। এছাড়াও তিনি অ্যাকুইটাইনের ডিউকদের শত্রুতা রপ্ত করেন, যিনি সেপ্টিম্যানিয়া এবং প্রোভেন্সে তাদের সামরিক অভিযানের সময় চার্লস এবং তার উত্তরসূরি পেপিনের রিয়ারগার্ডকে (৭৩৭, ৭৫২) বিপদে ফেলেছিলেন। পরবর্তীতে অ্যাকুইটাইনের ডিউকরা মূলত বাস্ক সৈন্যদের শক্তির উপর নির্ভর করে, ৭ম শতাব্দীর মাঝামাঝি সময় থেকে অ্যাকুইটানীয়দের সাথে কৌশলগত জোটের উপর কাজ করে।
৭৩৭ সালে চার্লস উমাইয়া নৌবহর ধ্বংস করার পাশাপাশি আভিগননকে ধ্বংসস্তূপে পরিণত করেন। চার্লসের ভাই চাইল্ডব্র্যান্ড অবশ্য নারবোন অবরোধে ব্যর্থ হন। চার্লস আরও বেশ কয়েকটি শহর আক্রমণ করে যারা উমাইয়াদের সাথে সহযোগিতা করেছিল, এবং তাদের দুর্গধ্বংস করেছিল: বেজিয়ার্স, আগ্দে, মাগুয়েলোন, মন্টপেলিয়ার, নিমেস। উত্তর ফ্রাঙ্কিয়ায় ফিরে আসার আগে চার্লস প্রোভেন্স এবং লোয়ার রোনের সমস্ত বিরোধিতাকে গুঁড়িয়ে দিতে সক্ষম হয়েছিলেন। মার্সেইয়ের কাউন্ট মাউরেন্টাস আল্পস পর্বতমালায় পালিয়ে যান।
সেপটিম্যানিয়ার হাতছাড়া
মুসলমানরা আরও ১৫ বছরের জন্য সেপ্টেমিনিয়ায় তাদের কর্তৃত্ব পুনর্বহাল করে। ৭৫২ সালে চার্লসের পুত্র সদ্য ঘোষিত রাজা পেপিন সেপ্টেমিনিয়ায় একটি নতুন অভিযানের নেতৃত্ব দিয়েছিলেন, যখন আঞ্চলিক গোথিকের অনুগামীরা ফ্রাঙ্কিশ রাজার পক্ষে ছিলেন। সেই বছর, পেপিন নিমেস জয় করেন এবং নারবোনের দরজা পর্যন্ত সেপ্টিম্যানিয়ার বেশিরভাগ অংশকে বশীভূত করতে যান। মুসলিম গথিক সেপটিম্যানিয়াকে পরাধীন করার প্রয়াসে চার্লস  ডিউক অফ অ্যাকুইটাইনের বিরোধিতা খুঁজে পেয়েছিলেন। পেপিনের সম্প্রসারণবাদী উচ্চাকাঙ্ক্ষা সম্পর্কে সচেতন ডিউক ওয়াইফার নরবোনের অবরোধের সময় বাস্কের সেনাবাহিনীর সাথে তাকে রিয়ারগার্ডে আক্রমণ করেছিলেন বলে রেকর্ড করা হয়েছে।